UPDATE: Parintele Constantin Stoica, purtătorul de cuvânt al Patriahiei BOR, a explicat de ce dorește Biserica să ridice un lăcaș de cult într-o arie protejată, conform totb.ro: „Au cerut-o turiștii, este o necesitate. După cum știți, acolo există și crucea de pe Caraiman, crucea situată la cea mai mare înălțime din România, așa că unii turiști simt nevoia de a avea un loc unde să se roage, să aprindă o lumânare”.

– – – – –

Zeci de oameni au participat, duminică, pe Platoul Bucegi, la sfințirea locului unde va fi construită o biserică dedicată eroilor căzuți pe câmpul de luptă, deși nu s-au obținut, încă, avizele de construcție.

De Ziua Crucii, zeci de preoți și măicuțe au urcat pe Platoul Bucegi, până pe crestele parcului natural, unde va fi înălțată o biserică, la 2.269 metri altitudine. Lăcaşul de cult va fi ridicat în memoria eroilor neamului şi va purta hramul Schimbarea la Faţă. Pe locul unde va fi construită biserica a fost amplasat un cort ecologic, înalt de câţiva metri.

La ceremonie a participat şi Înaltpreasfinţitul Arhiepiscop Casian, care a fost adus în aria protejată a Parcului Natural Bucegi cu o maşina de teren, încălcând, astfel, normele de mediu, conform Antena 3. Mai mult decât atât, nu există nici un aviz pentru construirea bisericii, care este esenţial, ţinând cont că aceasta va fi amplasată în Parcul Natural Bucegi, într-o arie protejată. Cu toate acestea, cei care se ocupă de lucrări spun că mediul nu va fi afectat.

Părerile turiștilor sunt împărțite cu privire la necesitatea construirii unei biserici pe Platoul Bucegi, însă majoritatea celor chestionați au declarat că este nevoie de o biserică la înălțime, conform observator.tv.

Citește și: Un concert unic în lume, la Crucea Caraiman

Citește și: O grădină botanică alpină, distrusă după retrocedare

Citește și: Defrișări abuzive în Cluj, unde creștea o plantă pe cale de dispariție

Comments

comments